Vil du ha Ashton Kutcher i senga?
Nylig avslørte filmstjernen at han siden november har bodd hjemme hos vanlige mennesker over hele Europa - folk han har funnet fram til gjennom den sosiale reisesiden Airbnb.com. Kutcher, kjent fra filmer som The Butterfly Effect, Where's My Car?, Just Married, Guess Who, The Guardian og Killers, tok nylig over Charlie Sheens stjernerolle i TV-serien Two and a Half Men.Nylig gikk 33-åringen og kona Demi Moore, som han har vært gift med i syv år, fra hverandre. - Det er med stor sorg og tungt hjerte at jeg har bestemt meg for å bryte ut av ekteskapet med Ashton. Men som kvinne, mor og hustru har jeg visse prinsipper, og for å leve i samsvar med disse må jeg gå videre på egen hånd, sa Moore (47) om bruddet. Nå viser det seg altså at den nysingle superstjernen farter rundt i Europa på egenhånd - og bor hos folk han finner på nettsiden Airbnb.Hos helt vanlige folk, der han kan bo anonymt, melder nettstedet Stand By. - På Airbnb finner man hele spekteret av boliger - alt fra en delt leilighet til en liten sydhavsøy. Det passer både for backpackere og studenter med stramt budsjett, samt de som er på jakt etter luksus, sier Kutcher. Et sted han bodde skal også Justin Bieber ha dukket opp i Airbnb-leiligheten. På talkshowet Jimmy Kimmel Live fortalte Ashton Kutcher nylig at Bieber dukket opp i leiligheten han hadde booket på Airbnb fordi den unge popstjernen vurderte å kjøpe stedet.Som en del av det sosiale felleskapet på Airbnb er det vanlig at brukerne legger igjen korte anmeldelser av stedene de har bodd - så også Ashton Kutcher. Om hans opphold i Soho, New York, står det å lese: - Jeg prøver alltid å gjøre det litt hjemmekoselig når jeg bor med Airbnb. Det var noen planter som trengte litt kjærlighet, så da fikk jeg brukt mine grønne fingre, skriver hobbygartneren og den tidligere modellen, som i sin tid ble oppdaget på en bar i Iowa. I dag vil han bli gjenkjent på de fleste dørmatter. Så om det ringer på to ganger, behøver det ikke nødvendigvis være postmannen.
Hva ville du sagt om superstjernen Ashton Kutcher plutselig sto på døren din og ba om å få sove over? Om du oppretter profil på Airbnb kan det skje!